Document ID: 32002D0483

32002D0483
L 166/25
SLUŽBENI LIST EUROPSKE UNIJE
ODLUKA KOMISIJE
od 24. lipnja 2002.
o izmjeni Odluke 1999/120/EZ o sastavljanju privremenih popisa objekata u trećim zemljama iz kojih države članice dopuštaju uvoz životinjskih crijeva, u odnosu na Ukrajinu
(priopćena pod brojem dokumenta C(2002) 2226)
(Tekst značajan za EGP)
(2002/483/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 2001/4/EZ (2), a posebno njezin članak 2. stavak 4.,
budući da:
(1)
Privremeni popisi objekata u trećim zemljama koji proizvode životinjska crijeva sastavljeni su Odlukom Komisije 1999/120/EZ (3), kako je zadnje izmijenjena Odlukom 2000/80/EZ (4).
(2)
Ukrajina je dostavila ime objekta koji proizvodi životinjska crijeva za koji nadležna tijela izdaju potvrdu da je objekt usklađen s pravilima Zajednice.
(3)
Stoga se može sastaviti privremeni popis tih objekata za Ukrajinu. Odluka 1999/120/EZ stoga se mora prema tomu izmijeniti.
(4)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
U Prilogu Odluci 1999/120/EZ dodaje se sljedeći red za Ukrajinu:
País: Ucrania - Land: Ukraine - Land: Ukraine - Χώρα: Ουκρανία - Country: Ukraine - Pays: Ukraine - Paese: Ucraina - Land: Oekraïne - País: Ucrânia - Maa: Ukraina - Land: Ukraina
1
2
3
4
5
UA 13 03 01
Hinkel-Kogut
Selo Berezets, okrug Horodok
Regija Lviv
Članak 2.
Ova Odluka stupa na snagu dvadesetog dana nakon objave u Službenom listu Europskih zajednica.
Članak 3.
Ova je Odluka upućena državama članicama.
Sastavljeno u Bruxellesu 24. lipnja 2002.

Labels: 17
0
3
6
18